《由六和塔归觚庵偶成》
清代·俞明震

何因分觉妄，渐喜断知闻。佳客来如燕，晨炊错认云。

一凉秋到骨，幽极鹭能群。剩有登高眼，悠悠送夕曛。

作者简介：俞明震（1860～1918），字恪士，又字启东，号觚庵，祖籍浙江山阴(今绍兴)斗门，生于湖南。光绪戊子（1888年）科举人，官至甘肃提学使。入民国，为肃政史，谢病归隐杭州西湖。明震工诗，吟甚苦，自言成一诗或至终夕不眠，甚且病眩，故所作不多。所著《觚庵诗存》传于世。